Diari Oficial de la Generalitat Valenciana


Sumari del DOGV 5151, del 09-12-2005 (2005/13694)

ORDE de 30 de novembre de 2005, del conseller de Sanitat, per la qual convoca 17 beques en la Direcció General de Farmàcia i Productes Sanitaris de l'Agència Valenciana de Salut per al foment de la formació complementària en matèries diverses.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5151

Data del DOGV
:   09-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/13242


Data del document
:   30-11-2005

Organisme emissor
:   Conselleria de Sanitat

Tipus de document
:   Ordre

Descriptors 

:   * administració regional
    * ajuda pública
    * assignació per estudis
    * metge
    * farmacèutic
    * professió jurídica

ORDE de 30 de novembre de 2005, del conseller de Sanitat, per la qual convoca 17 beques en la Direcció General de Farmàcia i Productes Sanitaris de l'Agència Valenciana de Salut per al foment de la formació complementària en matèries diverses. [2005/X13511]
  
La Conselleria de Sanitat, en el marc de la política dirigida a fomentar la formació complementària dels becaris a través de la realització de pràctiques professionals, convoca la concessió de 17 beques en la Direcció General de Farmàcia i Productes Sanitaris de l'Agència Valenciana de la Salut.
  
Fent ús de les facultats que em conferixen el Decret 26/2005, de 04 de febrer, que aprova el Reglament Orgànic i Funcional de la Conselleria de Sanitat, i l'article 35 de la Llei 5/1983, de 30 de desembre, de Govern Valencià, i segons el que establix el Decret 108/1992, de 6 de juliol, del Govern Valencià, que regula la concessió de beques:
  
ORDENE
  
Article 1
  
Convocar un concurs públic per a la concessió de 17 beques per al foment de la formació complementària en matèries diverses, en la Direcció General de Farmàcia i Productes Sanitaris de l'Agència Valenciana de Salut.
  
Article 2
  
Aprovar les bases que s'adjunten com a annex I d'esta orde, que han de regir esta convocatòria, així com el model de sol·licitud que figura com a annex II.
  
Article 3
  
La dotació econòmica per a finançar les beques de la present convocatòria per a l'exercici 2006 puja a la quantia global màxima de 255.000 euros, a càrrec de l'aplicació pressupostària 47.73.63.7951.666.20.7, línia de subvenció amb codi comptable T4542, en els pressupostos de la Generalitat Valenciana per a l'exercici 2006.
  
Esta convocatòria es publica a l'empara del que disposa l'Orde de la Conselleria d'Economia i Hisenda de 26 de setembre de 1994, sobre tramitació anticipada d'expedients de despesa, per la qual cosa l'aportació econòmica, prevista en el paràgraf anterior, queda condicionada a l'existència de crèdit adequat i suficient en els pressupostos de la Generalitat Valenciana per a l'exercici 2006.
  
DISPOSICIÓ FINAL
  
Esta orde entrarà en vigor el mateix dia de la publicació en el Diari Oficial de la Generalitat Valenciana i s'iniciarà l'activitat al gener del 2006.
  
València, 30 de novembre de 2005
  
El conseller de Sanitat,
  
VICENTE RAMBLA MOMPLET
  
Annex I
  
Bases de la convocatòria per a la concessió de 17 beques per a la realització de pràctiques professionals en la Direcció General de Farmàcia i Productes Sanitaris de l'Agència Valenciana de Salut
  
Primera. Objecte específic
  
Les 17 beques tenen com a objecte el foment de la formació complementàriaen la Direcció General de Farmàcia i Productes Sanitaris de l'Agència Valenciana de Salut, en les matèries següents:
  
- 2 per a pràctiques en ordenació de productes sanitaris
  
- 1 en reaccions adverses a productes sanitaris
  
- 1 en gestió sanitària de les indústries farmacèutiques
  
- 1 en programes de control del medicament
  
- 2 en ordenació de productes farmacèutics i establiments sanitaris d'atenció farmacèutica
  
- 2 en sistemes d'informació ambulatòria (bases de dades d'activitat promocional de laboratoris farmacèutics, fórmules magistrals, preparats oficinals i excipients de declaració obligatòria)
  
- 1 en el programa de subministrament directe de medicaments, material i accessoris a residències de la tercera edat
  
- 1 en el programa de seguiment de tractaments terapèutics sotmesos a aprovació per part de comités centrals
  
- 1 en el programa de prestació farmacèutica d'Atenció Primària
  
- 1 en el programa de prestació farmacèutica d'Atenció Especialitzada
  
- 1 en el programa normatiu de legislació farmacèutica europea, estatal i autonòmica
  
- 1 en el programa d'estudis postautorització amb medicaments, i 2 en el programa d'identificació de productes sanitaris de la prestació ortoprotètica.
  
Esta formació s'ha de fer amb pràctiques professionals en unitats adscrites a la Direcció General de Farmàcia i Productes Sanitaris de l'Agència Valenciana de Salut.
  
Segona. Nombre de beques i duració
  
Es convoquen dues beques destinades a llicenciats/des en Medicina i Cirurgia, tres beques destinades a llicenciats/des en Medicina i Cirurgia o en Farmàcia, onze beques destinades a llicenciats/des en Farmàcia i una beca destinada a llicenciats/des en Dret, que exerciran les activitats objecte de les beques en la Direcció General de Farmàcia i Productes Sanitaris.
  
Els requisits de titulació són:
  
- 2 beques destinades a llicenciats/des en Farmàcia o en Medicina i Cirurgia per a pràctiques professionals en ordenació de productes sanitaris
  
- 1 beca destinada a llicenciats/des en Farmàcia o en Medicina i Cirurgia per a pràctiques professionals en reaccions adverses a productes sanitaris
  
- 1 beca destinada a llicenciats/des en Farmàcia per a pràctiques professionals en gestió sanitària de les indústries farmacèutiques
  
- 1 beca destinada a llicenciats/des en Farmàcia per a pràctiques professionals en programes de control del medicament
  
- 2 beques destinades a llicenciats/des en Farmàcia per a pràctiques professionals en ordenació de productes farmacèutics i establiments sanitaris d'atenció farmacèutica
  
- 2 beques destinades a llicenciats/des en Farmàcia per a pràctiques professionals en sistemes d'informació ambulatòria (bases de dades d'activitat promocional de laboratoris farmacèutics, fórmules magistrals, preparats oficinals i excipients de declaració obligatòria)
  
- 1 beca destinada a llicenciats/des en Farmàcia per a pràctiques professionals en el programa de subministrament directe de medicaments, material i accessoris a residències de la tercera edat
  
- 1 beca destinada a llicenciats/des en Farmàcia per a pràctiques professionals en el programa de seguiment de tractaments terapèutics sotmesos a aprovació per part de comités centrals
  
- 1 beca destinada a llicenciats/des en Farmàcia per a pràctiques professionals en el programa de prestació farmacèutica d'Atenció Primària
  
- 1 beca destinada a llicenciats/des en Farmàcia per a pràctiques professionals en el programa de prestació farmacèutica d'Atenció Especialitzada
  
- 1 beca destinada a llicenciats/des en Dret per a pràctiques professionals en el programa normatiu de legislació farmacèutica europea, estatal i autonòmica
  
- 1 beca destinada a llicenciats/des en Farmàcia per a pràctiques professionals en el programa d'estudis postautorització amb medicaments, i
  
- 2 beques destinades a llicenciats/des en Farmàcia per a pràctiques professionals en el programa d'identificació de productes sanitaris de la prestació ortoprotètica.
  
La duració d'estes beques comprén des de la incorporació de l'adjudicatari/ària fins al 31.12.2006. Es pot prorrogar per un període de 6 mesos més. Es fa efectiva en la data de la incorporació de l'adjudicatari/ària. És necessària per a això que ho acorde una resolució de l'òrgan competent.
  
Tercera. Dotació i pagament de les beques
  
Cada beca té una dotació de 1.250 euros bruts mensuals, que està subjecta a les retencions legals.
  
L'import de cada beca es paga mensualment, després de la certificació del director general de Farmàcia i Productes Sanitaris.
  
Quarta. Opció i formalització de sol·licituds
  
Cada sol·licitant només pot optar a una de les beques convocades en una matèria. La presentació de dos o més sol·licituds comporta l'exclusió de la convocatòria.
  
Els models d'impresos de sol·licitud s'han d'ajustar a l'establit en l'annex II. Les persones interessades l'han de presentar en el Registre General de la Conselleria de Sanitat (c/ misser Mascó, núm. 31, de València, CP 46001), o bé han de tramitar-la per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. S'ha de presentar la sol·licitud juntament amb la documentació següent:
  
- Una fotocòpia compulsada del document nacional d'identitat.
  
- El currículum vitae, en el que s'ha d'indicar l'experiència professional, idiomes, beques rebudes, etc. També s'hi ha de fer constar les dades personals, la data i el lloc de naixement, adreça actual, telèfon (fix i mòbil) i una foto de mida de carnet del sol·licitant.
  
- Una fotocòpia compulsada del títol de llicenciat/da en Dret, en Farmàcia o en Medicina i Cirurgia, o del document que acredite haver-ne pagat els drets d'expedició.
  
- Una fotocòpia compulsada de la certificació acadèmica personal dels estudis de Dret, de Farmàcia o de Medicina i Cirurgia.
  
- Els documents que acrediten la possessió de títols, cursos i mèrits que figuren en el currículum. Perquè siguen tinguts en compte en la baremació, se'n requerirà l'acreditació per mitjà de la presentació de fotocòpies compulsades dels documents oficials.
  
- Una declaració jurada de no tindre concedida qualsevol altra beca o ajuda per a l'any 2006 per a la mateixa activitat o una de semblant, i d'estar al corrent en les obligacions fiscals i davant la Seguretat Social.
  
- Una declaració responsable de no estar inclosa la persona que fa la sol·licitud en cap de les prohibicions per a obtindre la condició de beneficiària, d'acord amb l'article 13 de la Llei 38/2003.
  
- Altres documents que l'aspirant considere d'interés.
  
Les sol·licituds s'adrecen a la Direcció General de Farmàcia i Productes Sanitaris, al carrer del misser Mascó 31, 46031 València.
  
Cinquena. Termini de presentació de les sol·licituds
  
El termini de presentació de sol·licituds serà de 15 dies hàbils, comptadors a partir de l'endemà de la publicació d'esta convocatòria en el Diari Oficial de la Generalitat Valenciana.
  
Sisena. Selecció
  
1. Comissió avaluadora
  
Es constituïxen les comissions avaluadores, que estaran presidides pel director general de Farmàcia i Productes Sanitaris i estaran compostes, a més:
  
1.1 Per a les beques d'ordenació de productes sanitaris, en reaccions adverses a productes sanitaris, gestió sanitària de les indústries farmacèutiques, programes de control del medicament, ordenació de productes farmacèutics i establiments sanitaris d'atenció farmacèutica, pels membres següents:
  
- José E. Clérigues Belloch, cap de l'Àrea de Farmàcia i Productes Sanitaris.
  
- Julio Muelas Tirado, cap del Servici d'Ordenació i Control del Medicament.
  
- Antonio Gordillo Fernández, cap de la Secció de Productes Sanitaris.
  
- Eliseo González Abellán, cap de la Secció d'Inspecció d'Indústries. Farmacèutiques.
  
- María J. Navarro Gosálbez, cap de la Secció d'Ordenació i Control del Medicament.
  
- José Luis Comes Badia, tècnic superior d'ordenació farmacèutica.
  
- Margarita Haro Salinas. tècnic superior d'ordenació farmacèutica.
  
- José Escobedo Cebrian, cap de la Secció d'Inspecció i Ordenació Sanitària de la Direcció Territorial de València.
  
1.2 Per a les beques de programa de subministrament directe de medicaments, material i accessoris a residències de tercera edat, programa de seguiment de tractaments terapèutics sotmesos a aprovació per part de comités centrals, programa de prestació farmacèutica d'Atenció Primària, programa de prestació farmacèutica d'Atenció Especialitzada, programa normatiu de legislació farmacèutica europea, estatal i autonòmica i programa d'estudis postautorització amb medicaments, pels membres següents:
  
- José E. Clérigues Belloch, cap de l'Àrea de Farmàcia i Productes Sanitaris.
  
- José L. García Herrera, cap del Servici de Provisió i Assistència Farmacèutica.
  
- Carmen Albelda Puig, tècnica superior de prestacions farmacèutiques.
  
- M. de las Aguas Vivas Cogollos Santamans, tècnica superior de prestacions farmacèutiques.
  
- M. Atnonia Grau Rubio, tècnica superior de prestacions farmacèutiques.
  
- Teresa Barberá Gonzalez, tècnica superior de prestacions farmacèutiques.
  
1.3 Per a les beques de sistemes d'informació ambulatòria (bases de dades d'activitat promocional de laboratoris farmacèutics, fórmules magistrals, preparats oficinals i excipients de declaració obligatòria), pels membres següents:
  
- José E. Clérigues Belloch, cap de l'Àrea de Farmàcia i Productes Sanitaris.
  
- Un tècnic superior de l'Àrea de Farmàcia i Productes Sanitaris.
  
- Un representant del Servici d'Ordenació i Control del Medicament.
  
- Un representant del Servici de Provisió i Assistència Farmacèutica.
  
- Un representant del Servici de Prestacions Complementàries.
  
- Un representant dels servicis territorials.
  
El tècnic superior de l'Àrea de Farmàcia i Productes Sanitaris i els representants de les unitats esmentades seran designats/des pel cap de l'Àrea de Farmàcia i Productes Sanitaris. Actuarà com a secretari/ària el representant dels servicis territorials.
  
1.4 Per a la beca del programa d'identificació de productes sanitaris de la prestació ortoprotètica, pels membres següents:
  
- José E. Clérigues Belloch, cap de l'Àrea de Farmàcia i Productes Sanitaris.
  
- Antonio Boada Gordon, cap del Servici de Prestacions Complementàries.
  
- Carlos López Piñol, cap de la Secció d'Endopròtesis de Prestacions Complementàries.
  
- Nieves Grau Martínez, metgessa inspectora de prestacions complementàries que actuarà com a secretària.
  
2. Tramitació
  
Les unitats que tramiten els expedients de la concessió de les beques són:
  
- L'Àrea de Farmàcia i Productes Sanitaris per a les beques de sistemes d'informació ambulatòria (bases de dades d'activitat promocional de laboratoris farmacèutics, fórmules magistrals, preparats oficinals i excipients de declaració obligatòria).
  
- El Servici d'Ordenació i Control del Medicament, per a les beques d'ordenació de productes sanitaris, en reaccions adverses a productes sanitaris, gestió sanitària de les indústries farmacèutiques, programes de control del medicament, ordenació de productes farmacèutics i establiments sanitaris d'atenció farmacèutica.
  
- El Servici de Provisió i Assistència Farmacèutica, per a les beques de programa de subministrament directe de medicaments, material i accessoris a residències de tercera edat, programa de seguiment de tractaments terapèutics sotmesos a aprovació per part de comités centrals, programa de prestació farmacèutica d'Atenció Primària, programa de prestació farmacèutica d'Atenció Especialitzada, programa normatiu de legislació farmacèutica europea, estatal i autonòmica i programa d'estudis postautorització amb medicaments.
  
- El Servici de Prestacions complementàries, per a la beca del programa d'identificació de productes sanitaris de la prestació ortoprotètica.
  
3. Barem per a la selecció
  
La selecció dels/les becaris/àries es fa per mitjà de la suma de la puntuació obtinguda, fins a un màxim de 100 punts, en dues fases:
  
Primera. Valoració dels mèrits al·legats, fins a un màxim de 60 punts, amb l'aplicació del barem següent:
  
A. Coneixements de valencià: fins a un màxim de 3 punts, segons els nivells de coneixement del valencià establits per la Junta Qualificadora de Coneixements de Valencià, d'acord amb l'escala següent:
  
- Nivell oral: 0,75 punt.
  
- Nivell elemental: 1,50 punts.
  
- Nivell mitjà: 2,25 punts.
  
- Nivell superior: 3 punts
  
B. Coneixements d'altres idiomes oficials de la Unió Europea: fins a 3 punts.
  
C. Expedient acadèmic: es valorarà segons la qualificació mitjana, fins a 15 punts.
  
D. Coneixements acreditats d'informàtica: fins a 9 punts.
  
E. Valoració de l'experiència professional i d'aspectes curriculars relacionats amb l'activitat objecte de la beca: fins a 30 punts.
  
Segona. Realització d'una entrevista o d'una prova escrita, després de la valoració dels mèrits al·legats de la fase primera, fins a un màxim de 40 punts.
  
Si és el cas, la prova escrita consta de preguntes tipus test relacionades amb la matèria de la beca a la qual s'opta i es valora fins a un màxim de 40 punts. El temps de duració d'esta prova i també la penalització de les omissions i les errades els determina la comissió avaluadora immediatament abans de començar-la, segons la dificultat.
  
Per a les beques del programa de subministrament directe de medicaments, efectes i accessoris a residències de la tercera edat, programa de seguiment de tractaments terapèutics sotmesos a l'aprovació per part de comités centrals, programa de prestació farmacèutica d'Atenció Primària, programa de prestació farmacèutica d'Atenció Especialitzada, programa normatiu en legislació farmacèutica europea, estatal i autonòmica i programa d'estudis postautorització amb medicaments, i per a les beques del programa d'identificació de productes sanitaris de la prestació ortoprotètica es fa una entrevista.
  
L'anunci de realització de l'entrevista o de la prova s'ha de publicar en el tauler d'anuncis dels Servicis Centrals de la Conselleria de Sanitat amb una anticipació mínima de 48 hores.
  
4. Resolució de la convocatòria
  
Es faculta el director general de Farmàcia i Productes Sanitaris per a dictar una resolució, en el termini màxim de dos mesos comptador des de l'endemà de l'acabament del termini de presentació de sol·licituds.
  
S'ha de publicar la llista d'aspirants per l'orde de la puntuació obtinguda, per a cada tipus de beca, en el tauler d'anuncis de la Conselleria de Sanitat (c/ del misser Mascó, 31, València). Esta llista es constituïx com a borsa de reserva, per si es dóna el cas que hi ha cap renúncia o abandó.
  
La Direcció General de Farmàcia i Productes Sanitaris ha de convocar els adjudicataris/àries per a la signatura del document d'acceptació, que s'ha de fer en un termini no superior a 10 dies hàbils des de la data de la publicació.
  
El director general de Farmàcia, a proposta de la comissió avaluadora, es reserva la facultat de deixar deserta, totalment o parcialment, l'adjudicació de les beques convocades.
  
Així mateix, l'òrgan que concedix les beques es reserva la facultat d'interpretar el contingut d'estes bases i de resoldre els dubtes i conflictes que es plantegen.
  
Setena. Obligacions, incidències i tutoria dels becaris/àries
  
Quant a les obligacions dels beneficiaris/àries, s'apliquen l'apartat 4.b de l'article 47 del Text Refós de la Llei de la Hisenda Pública de la Generalitat Valenciana i l'article 14 de la Llei38/2003, General de Subvencions.
  
La beca és incompatible amb qualsevol altra beca o ajuda que es concedisca per la mateixa activitat o una de semblant. La infracció d'esta regla deixa sense efecte la beca.
  
La condició de becari/ària no genera cap relació laboral ni administrativa amb la Generalitat Valenciana.
  
Quan el beneficiari de la beca siga un empleat de la Generalitat Valenciana, s'ha d'indicar la situació administrativa en què haja de ser declarat, d'acord amb la normativa de la funció pública.
  
Els/Les becaris/àries, si és el cas, han de presentar la documentació que acredite el compliment de les obligacions fiscals i amb la Seguretat Social, i han de tindre cobertura sanitària.
  
Es faculta el director general de Farmàcia i Productes Sanitaris per a resoldre les incidències que es produïsquen durant el període d'aprofitament de les beques. Pot deixar-les sense efecte en el cas d'incompliment de les seues obligacions per part del/la becari/ària o quan no faça l'activitat que haja motivat la concessió o quan deixe de tindre els requisits exigits. Per a això, cal fer el tràmit de l'audiència de la persona interessada.
  
Així mateix, la Direcció General de Farmàcia i Productes Sanitaris ha d'ordenar les activitats dels/es becaris/es, la dedicació dels quals a les línies de treball depén de la satisfacció adequada de la finalitat primària de les beques.
  
En els casos d'incidències, renúncies, abandons o incompliments que deixen vacant alguna de les beques, s'ha de cobrir segons l'orde establit en la borsa de reserva que resulte del procés de selecció.
  
Huitena. Certificació acreditativa
  
En acabar el període d'aprofitament de la beca, s'ha de fer un informe d'assistència, aprofitament i aptitud, i després el director general de Farmàcia i Productes Sanitaris n'estén un certificat.
  
ANNEX II
  
Sol·licitud de beca per a la realització de pràctiques professionals de llicenciats en Medicina i Cirurgia o en Farmàcia o en Dret en la Direcció General de Farmàcia i Productes Sanitaris
  
Nom i cognoms \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Adreça \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Localitat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ CP \_\_\_\_\_\_\_\_\_\_
  
DNI \_\_\_\_\_\_\_\_\_ Telèfon fix \_\_\_\_\_\_\_\_\_\_ Telèfon mòbil \_\_\_\_\_\_\_
  
Declare
  
- Conec l'Orde de 30 de novembre de 2005, del conseller de Sanitat, per la qual convoca onze beques en la Direcció General de Farmàcia i Productes Sanitaris de l'Agència Valenciana de Salut per al foment de la formació complementària en matèries diverses.
  
- Conec també les condicions establides en les bases, em compromet a acceptar-les, a assistir i a participar plenament en els programes de treball que siguen establits, en el cas de ser-ne adjudicatari o adjudicatària.
  
- Totes les dades personals, acadèmiques i professionals que proporcione són certes.
  
Adjunte la documentació següent:
  
- Una fotocòpia compulsada del document nacional d'identitat.
  
- El currículum vitae, en el qual s'indica l'experiència professional, idiomes, beques aprofitades, etc., i en el qual es fan constar les dades personals, la data i lloc de naixement, el domicili actual, el telèfon del domicili i el mòbil) i una foto de mida de carnet.
  
- Una fotocòpia compulsada del títol de llicenciat/da en Medicina i Cirurgia o en Farmàcia o en Dret, o del document que acredita que n'he abonat els drets d'expedició.
  
- Una fotocòpia compulsada de la certificació acadèmica personal dels estudis de Medicina i Cirurgia o de Farmàcia o de Dret.
  
- Una fotocòpia comparada o compulsada dels documents que acrediten la possessió de títols, cursos i mèrits que figuren en el currículum.
  
- Una memòria de l'experiència professional.
  
- Una declaració jurada de no tindre concedida cap altra beca o ajuda per a l'any 2006 per a la mateixa o semblant activitat i d'estar al corrent de les obligacions fiscals i davant de la Seguretat Social.
  
Sol·licite la beca de (marqueu amb una creu una sola opció)
  
\_\_\_ Ordenació de productes sanitaris
  
\_\_\_ Reaccions adverses a productes sanitaris
  
\_\_\_ Gestió sanitària de les indústries farmacèutiques
  
\_\_\_ Programes de control del medicament
  
\_\_\_ Ordenació de productes farmacèutics i establiments sanitaris d'atenció farmacèutica
  
\_\_\_ Sistemes d'informació ambulatòria (bases de dades d'activitat promocional de laboratoris farmacèutics, fórmules magistrals, preparats oficinals i excipients de declaració obligatòria)
  
\_\_\_ Programa de subministrament directe de medicaments, material i accessoris a residències de la tercera edat
  
\_\_\_ Programa de seguiment de tractaments terapèutics sotmesos a aprovació per part de comités centrals
  
\_\_\_ Programa de prestació farmacèutica d'Atenció Primària
  
\_\_\_ Programa de prestació farmacèutica d'Atenció Especialitzada
  
\_\_\_ Programa normatiu de legislació farmacèutica europea, estatal i autonòmica
  
\_\_\_ Programa d'estudis postautorització amb medicaments
  
\_\_\_ Programa d'identificació de productes sanitaris de la prestació ortoprotètica
  
\_\_\_\_\_\_\_\_, \_\_\_\_ d\_\_\_\_\_\_\_\_\_\_\_ de 2005
  
(Signatura de la persona interessada)
  
Direcció General de Farmàcia i Productes Sanitaris